હિન્દુ તિથિ પ્રમાણે વિક્રમ સંવત ૨૦૬૮ના આસો સુદ નોમના દિવસે અવસાન પામેલા પપ્પાને આ વર્ષે વિક્રમ સંવત ૨૦૬૯ની છેલ્લી નવરાત્રિ – દશેરાની સંયુક્ત તિથિને દિવસે રવિવાર 13મી ઑક્ટોબરે એક વર્ષ પૂરું થયું. દરેક ગુજરાતીની જેમ પપ્પાને પણ ભાવતા હતા (કોને ન ભાવતા હોય?) એવા ફાફડા – જલેબીથી ખ્યાત દશેરાના દિવસે નવું વાહન ખરીદવાનો પણ મહિમા છે. મેં પણ એ દિવસે નવું વાહન ખરીદ કર્યું – સાઇકલ. હવે સ્વતંત્રપણે જ ચલાવવાની છે તેવી સાઇકલ પાછળ દોડનાર કે હથેળીનો ટેકો કરનાર પપ્પા રહ્યા નથી એ મારા માટે ખોટની ખતવણીનું પહેલું પાનું છે.